สุมณทิพย์ ชี

สุมณทิพย์ ชี (สกุลเดิม : เหลืองอุทัย) (เกิด 16 กันยายน พ.ศ. 2531) ชื่อเล่น กุ๊บกิ๊บ เป็นนักแสดงและพิธีกรหญิงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3  ปัจจุบัน​เป็นนักแสดงอิสระและทำธุรกิจส่วนตัว​

 ประวัติ 
สุมณทิพย์ เหลืองอุทัย เกิดเมื่อวันที่ 16 กันยายน พ.ศ. 2531 เป็นบุตรของมณฑล เหลืองอุทัย กับชนาภา ชินชวนิช บิดารับราชการตำรวจ ส่วนมารดาเป็นแม่บ้าน เธอมีพี่ต่างบิดาห้าคนจากการสมรสครั้งก่อนของมารดา ขณะอายุราว 6-7 ขวบ บิดาและมารดาหย่าร้างกัน เธอจึงอยู่ในการดูแลของมารดามาโดยตลอด โดยเธอและครอบครัว​ นับถือศาสนาคริสต์นิกายโรมันคาทอลิก 

เข้ารับการศึกษาระดับปฐมวัยจากโรงเรียนพระหฤทัยดอนเมือง, ระดับประถมศึกษาจากโรงเรียนเซนต์ฟรังซีสเซเวียร์ เมืองทองธานี (ป. 3-5), โรงเรียนเทพอักษร (ป. 5-6), ระดับมัธยมศึกษาจากโรงเรียนเซนต์ปอลหนองคาย (ม. 1), โรงเรียนเซนต์โยเซฟ บางนา (ม. 2), โรงเรียนอัสสัมชัญอุบลราชธานี (ม. 3) และโรงเรียนอัสสัมชัญพาณิชยการ (ม. 4-6) เคยศึกษาอยู่ที่คณะมนุษยศาสตร์ เอกสื่อสารมวลชน มหาวิทยาลัยรามคำแหง ต่อมาได้ลงเรียนใหม่ในคณะนิติศาสตร์ มหาวิทยาลัยรามคำแหง 

สุมณทิพย์มีผลงานในวงการบันเทิงอย่าง ทั้งการถ่ายโฆษณาโครงการทูบีนัมเบอร์วัน และโฆษณาพิซซ่า จนถึงถ่ายแบบนิตยสาร และยังเคยเล่นในมิวสิกวิดีโอของวงไอน้ำและวงสิงห์เหนือเสือใต้ ทั้งเคยเป็นสมาชิกศิลปินกลุ่มในแนวเพลงแบบฮิปฮอป แดนซ์BABY BOOTY (เบบี้ บูทตี้)  you2play.com ภายใต้ชื่อวงว่าเบบี้ บูทตี้ (Baby Booty) ที่มีเพลงเปิดตัวอย่าง "แหวะ แหวะ" และ "คุก คุก คุก" จากค่ายซาเล้งการดนตรีของปฏิวัติ เรืองศรี หลังจากนั้นจึงมีผลงานในการแสดงละครเรื่องแรกกับทางสถานีวิทยุโทรทัศน์ไทยทีวีสีช่อง 3 กับค่ายเมคเกอร์กรุ๊ป เรื่อง เงารักลวงใจลือ กุ๊บกิ๊บ ชิมลางละครเรื่องแรก เงารักลวงใจ

สุมณทิพย์เคยคบหาดูใจกับมาริโอ้ เมาเร่อ มาเป็นเวลานานถึง 10 ปีกุ๊บกิ๊บ สุมณทิพย์ เหลืองอุทัย เพื่อนคนพิเศษของ มาริโอ้ kapook.com จนช่วงปี พ.ศ. 2558 เธอคบหากับธรรศภาคย์ ชี และตั้งครรภ์กับเขาหลังจากคบหาไม่นานนัก ทั้งสองสมรสกันด้วยพิธีอย่างศาสนาคริสต์ตามที่เธอนับถือเมื่อวันที่ 23 มกราคม พ.ศ. 2559 ณ โบสถ์เซ็นหลุยส์ มารี เดอ มงฟอร์ ภายในมหาวิทยาลัยอัสสัมชัญ และจัดพิธีสมรสแบบไทยและจีนเมื่อวันที่ 6 มีนาคมปีเดียวกัน โดยทั้งสองได้จดทะเบียนสมรส ซึ่งสุมณทิพย์ใช้ชื่อสกุลสามี และจดทะเบียนสมรสที่ไต้หวันด้วย เธอมีบุตรสาวคือ พอลลีน่า ชี (ชื่อเล่น เป่าเปา) เกิดเมื่อวันที่ 23 มิถุนายน พ.ศ. 2559 และ ลาลิน่า ชี (ชื่อเล่น เป่าเป้ย์) เกิดเมื่อวันที่ 8 พฤษภาคม พ.ศ. 2563

ผลงาน
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

 พ.ศ.  เรื่อง  บทบาท 2553  เงารักลวงใจ  รตี สินเทวา ดวงใจอัคนี  พัชรา วินเทวา (มิลค์) 2554  สะใภ้ไม่ไร้ศักดินา  กุ้งเต้น สุดใจจ้า นายสุดซ่า ข้าสุดแสบ  บุษยา ลิขิตเสน่หา  เพิร์ลลี่ 2555  แม่ยายที่รัก  กระถิน ธรณีนี่นี้ใครครอง  วิยะดา จิตสะอาด (วิ) รักเกิดในตลาดสด  กระถิน มณีแดนสรวง  มัดหมี่ ปัญญาชนก้นครัว  อรวิลาส (อร) 2556  คุณชายปวรรุจ  หม่อมหลวงกระถิน เทวพรหม ทองเนื้อเก้า  อ้อย (รับเชิญ) 2557  เวียงร้อยดาว  กระถิน ครีบนี้หัวใจมีเธอ  คอลลี่ เสน่หาสัญญาแค้น  วีวี่ ลูกสาวพ่อมด  ชมนาด / ข้าวใหม่ ดาวเคียงเดือน  คัคนางค์ (น้องนาง) 2558  แอบรักออนไลน์  ลิลลี่ พลับพลึงสีชมพู  น้ำมนต์ ดอกไม้ใต้เมฆ  ไข่มุก 2560 เล่ห์ลับสลับร่าง  สีตลา 2561  รักพลิกล็อก  กิตติยา 2562  ลิขิตรักข้ามดวงดาว  หยาดฝน 2564  อีสาวอันตราย  ลูกเจี๊ยบ

ซิตคอม
 ปี 2556 นัดกับนัด รับบทเป็น ผัดฉ่า ออกอากาศทางช่อง 9 (รับเชิญ)
หนังสั้น
 ปี 2556 รักจริงปิ๊งเก้อ ตอน Love Low Fat รักพร่องมันเนย รับบทเป็น แพร คู่กับ พุฒิชัย เกษตรสิน ช่อง แบงแชนแนล
 ปี 2558 Wifi Society ตอน Loser Lover รักเธอนะ นายกระจอก รับบทเป็น นุ้ย คู่กับ สุวิกรม อัมระนันทน์  ช่อง วันเอชดี,แบงแชนแนล
 ปี 2560  Beauty and The Boys รับบท เปโกะ

มิวสิกวิดีโอ
 เพลง "แบบไหนที่เธอจะรัก" ศิลปิน Zeal ประกอบละคร เงารักลวงใจ
 เพลง "ใจฉันรักเธอคนเดียว" ศิลปิน โบว์ลิ่ง-มานิดา ประกอบละคร เงารักลวงใจ
 เพลง "แหวะ แหวะ"
 เพลง "คุก คุก คุก" จากค่ายซาเล้งการดนตรีของ แซ้งค์-ปฏิวัติ เรืองศรี
 เพลง "รักตัวเองก็พอ" ศิลปิน พัดชา เอนกอายุวัฒน์

 พิธีกร 
 รายการ แก๊งซ่าส์ ท้าโชว์ ช่อง 9 ออกอากาศทุกวันเสาร์ เวลา 10:00 น. - 10:30 น.
รายการ In on BANG ช่อง bang channel
รายการ ตื่นมาคุย ช่อง 9
รายการ โอ้ เบบี้ !Oh Baby คู่กับ สามี บี้ kpn ธรรศภาคย์ ชี |ทาง line tv
รายการ Face Confidence คู่กับ ปรีชญา พงษ์ธนานิกร |ทาง line tv

 รางวัล 
 ได้รับการเสนอชื่อเข้าชิงรางวัลสยามดาราสตาร์อวอร์ด 2010 สาขาร้ายได้ใจ จากละครเรื่อง เงารักลวงใจ

 อ้างอิง 

แหล่งข้อมูลอื่น




หมวดหมู่:นักแสดงอิสระชาวไทย
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากโรงเรียนอัสสัมชัญอุบลราชธานี
หมวดหมู่:บุคคลจากโรงเรียนอัสสัมชัญพาณิชยการ